ZÁVERY Z ROKOVANIA
 z mimoriadneho zasadnutia Mestského zastupiteľstva mesta  Medzilaborce 
konaného dňa 11.01.2012
–––––––––––––––––––––––––––––––––––––––––––––––––––––––––––––––––––– 
 
 UZNESENIE  

Číslo           Uznesenie
––––––––––––––––––––––––––––––––––––––––––––––––––––––––––––––––––––––––- 

1. K otvoreniu zasadnutia
a/ schválenie programu
b/ určenie zapisovateľky
c/ voľba návrhovej, mandátovej komisie, overovateľov zápisnice
d/ kontrola plnenia uznesení
2. K návrhu na poverenie zastupovaním v konaní pred Ústavným súdom Slovenskej republiky
3. K návrhu zmeny zriaďovateľa Gymnázia Medzilaborce
4. K návrhu na schválenie vstupu mesta Medzilaborce d Oblastnej organizácie cestovného ruchu Horný Zemplín a Horný Šariš
5. Rôzne
6. K interpelácii poslancov
7. K záveru

1. K otvoreniu zasadnutia

Uznesenie č. l/a –11.01.2012
Mestské zastupiteľstvo mesta  Medzilaborce schvaľuje program rokovania MsZ tak,  ako je uvedené v pozvánke.

Uznesenie č.1/b – 11.01.2012
Mestské zastupiteľstvo mesta Medzilaborce určuje zapisovateľku p. Ľubov Kuskovú.

Uznesenie č. 1/ c – 11.01.2012
Mestské zastupiteľstvo mesta Medzilaborce schvaľuje: návrhovú komisiu v zložení:

Mgr. Anton Hošák – predseda, Ing. Vladimír Bejda,  p. Ľuba Papiaková
							       mandátovú komisiu v zložení:

JUDr. Mária Gajdošová – predseda, Ing. Adrián Kaliňák, Ing. Michal Buchovecký

							       overovateľov zápisnice v zložení :

p. Jozef Janočko, Mgr. Margaréta Obertanová

Uznesenie č.1/d – 11.01.2012
Mestské zastupiteľstvo konštatuje , že uznesenia MsR a MsZ sa priebežne plnia.
2. K návrhu na poverenie zastupovaním v konaní pred Ústavným súdom Slovenskej republiky

Uznesenie č. 2 – 11.01.2012
Mestské zastupiteľstvo mesta Medzilaborce poveruje poslankyňu Mestského zastupiteľstva mesta Medzilaborce- JUDr. Máriu Gajdošovú zastupovaním Mestského zastupiteľstva mesta Medzilaborce ako účastníka konania pred Ústavným súdom Slovenskej republiky v konaní o návrhu Ing. Ladislava Demka, Duchnovičova 42, Medzilaborce na preskúmanie uznesenia Mestského zastupiteľstva mesta Medzilaborce z 30. augusta 2011, ktorým mu bola ako verejnému funkcionárovi podľa ústavného zákona č. 357/2004 Z.z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z.z. uložená pokuta vo výške trojnásobku jeho mesačného platu, t.j. 12.127,44 EUR, za nesplnenie povinnosti podľa čl. 7 ústavného zákona č. 357/2004 Z.z. Mestské zastupiteľstvo mesta Medzilaborce v celkom rozsahu zotrváva na vyjadrení zo dňa 21.11.2011, predloženom Ústavnému súdu Slovenskej republiky v predmetnom konaní mestom Medzilaborce, v zastúpení primátorom mesta – Ing. Ivanom Solejom a pripája sa k nemu a ukladá JUDr. Márii Gajdošovej ako poverenej zástupkyni, aby uvedené vyjadrenie v mene Mestského zastupiteľstva mesta Medzilaborce ako účastníka konania opätovne predložila Ústavnému súdu Slovenskej republiky aj s prílohami.

3. K návrhu zmeny zriaďovateľa Gymnázia Medzilaborce

Uznesenie č. 3 – 11.01.2012
K uvedenému bodu nebolo prijaté žiadne uznesenie.

4. K návrhu na schválenie vstupu mesta Medzilaborce d Oblastnej organizácie cestovného ruchu Horný Zemplín a Horný Šariš

Uznesenie č. 4 – 11.01.2012
Mestské zastupiteľstvo mesta Medzilaborce berie na vedomie  založenie Oblastnej organizácie cestovného ruchu Horný Zemplín a Horný Šariš so sídlom v Humennom a schvaľuje  vstup mesta Medzilaborce do Oblastnej organizácie cestovného ruchu Horný Zemplín a Šariš so sídlom v Humennom s členským poplatkom 0,2 EUR na obyvateľa.

5. Informácia o odstúpení od kúpnej zmluvy firmou JMV AGR, s.r.o. Medzilaborce
Uznesenie č. 5 – 11.01.2012
Mestské zastupiteľstvo mesta Medzilaborce berie na vedomie informáciu o liste zo dňa 08.01.2012 od firmy JMV AGR, s.r.o. Medzilaborce, doručenom 10.01.2012 pod číslom 115/2012.

6. Návrh na financovanie vybraných kapitálových výdavkov v roku 2012 formou použitia návratných zdrojov financovania – bankových úverov

Uznesenie č. 6 – 11.01.2012
Mestské zastupiteľstvo mesta Medzilaborce  schvaľuje čerpanie bankových úverov vo výške 200 000 eur na financovanie nasledujúcich projektov:
-	Rozšírenie a zvýšenie kvality separácie komunálneho odpadu v meste Medzilaborce
-	Skvalitnenie výchovno-vzdelávacieho procesu v podmienkach ZŠ na Komenského ulici v Medzilaborciach
-	Skvalitnenie výchovno-vzdelávacieho procesu v podmienkach ZŠ na Duchnovičovej ulici v Medzilaborciach
Mestské zastupiteľstvo schvaľuje zabezpečenie úverov zmenkou.

7. Návrh na schválenie projektu „ Viacúčelová vodná nádrž Medzilaborce“

Uznesenie č. 7 – 11.01.2012
Mestské zastupiteľstvo mesta Medzilaborce schvaľuje predloženie žiadosti o NFP za účelom realizácie projektu : „Viacúčelová vodná nádrž Medzilaborce“
Mestské zastupiteľstvo mesta Medzilaborce schvaľuje zabezpečenie realizácie projektu „Viacúčelová vodná nádrž Medzilaborce“ po schválení žiadosti o NFP.
Mestské zastupiteľstvo mesta Medzilaborce schvaľuje financovanie projektu vo výške 5,0 % z celkových oprávnených výdavkov na projekt, t.j. vo výške 70.000,00 EUR.

  Ing. Ivan Solej
							            primátor mesta